《观贾表之猎》
宋代·吴则礼

轩轩大鹰脑，落落饥鹘拳。
忽张六翮去，势拉淮南天。
贾侯实老俊，文字初著鞭。
平生坐高飞，孤吟饯流年。
收身事鞍马，未爱冕有蝉。
归来对名妾，含笑脱两鞬。
能复饭斗米，白眼捉彘肩。
玩世今种种，掉头羞乞怜。
侬也饱忧患，惯视跕跕茑。
浇寒一杯足，撑肠谢三鱣。
惟乐不可过，快臂乌号还。
径横铁如意，露顶催烹鲜。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。